Merle Liivak

Merle Liivak Praks (sündinud 2. septembril 1978) on eesti ajakirjanik. Ta on õppinud Tartu Ülikoolis avalikku haldust ja semiootikat ning elanud aasta Lissabonis, kus õppis portugali keelt ja kultuuri. Merle Liivaku ajakirjanikukarjäär sai alguse ajakirja Stiil toimetajana. Selle kõrvalt töötas ta Exitfilmi pressiesindajana filmi "Stiilipidu" juures. Aastatel 2004–2009 oli ta eestikeelse ajakirja Cosmopolitan peatoimetaja, septembrist 2009 ajakirja Anne & Stiil peatoimetaja. 2015. aastast tegi ta ajakirjale Pere ja Kodu kaastööd kolumnistina ning 2018. aasta algusest oli koosseisuline toimetaja. Kui septembris 2018 hakkas ilmuma ta enda asutatud kvartaliajakiri Ema, sai temast selle väljaande peatoimetaja. See on elustiiliajakiri, mis alates 2018. aastast ilmus neli korda aastas 140 leheküljel, keskendus uue aja emadusele ning pakkus nii emale, isale kui ka lapsele inspiratsiooni ja praktilisi nõuandeid, kuidas muuta enda ja oma lähedaste elu lihtsamaks, terviklikumaks ja helgemaks. 2021. aasta seisuga oli ajakirjas emaduse kõrval väga auväärsele kohale tõstetud ka isadus: kaks-ühes-variandina algas ühelt kaanelt ajakirja Ema-osa ja teiselt ajakirja Isa-osa, peaaegu raamatuks paisunud ajakirja maht oli 164 lehekülge. 2023. aastal ajakiri enam paberkandjal ei ilmu, vaid lugeda saab veebiväljaannet, mida toetab ajakirja taskuhääling. Ajakirja sisu koostades ning ka koroonaajal sündinud rubriigist "EMA helistab" välja kasvanud taskuhäälingu saadetes on peatoimetaja Merle Liivak pööranud erilist tähelepanu laste ja emade vaimse tervise teemadele. Näiteks 2021. aastal kutsus ajakiri Ema koos Virumaa Naiste Tugikeskusega ellu kampaania, mis julgustab vägivaldse suhte all kannatavaid naisi pöörduma kohaliku naiste tugikeskuse poole, et saada psühholoogilist ja juriidilist tuge. "Võtsime teavituskampaania ette selleks, et meie, naised ja emad, saaksime nii pühade aegu kui ka argipäeval tunda end turvaliselt," on Liivak öelnud. Merle Liivak lõi 2012. aastal koos teiste ärksate noorte emadega Kahvliahvi kokakooli, et vanemapuhkusel olles tegeleda teemaga, mis teda ennast lähedalt puudutab ja oluline tundub. Kahvliahvikeste lipukiri on “Lase laps kööki!”; selle mõte on innustada lapsevanemaid kaasama oma lapsi toidu valmistamisel, et väike inimene näeks, millest söök koosneb ja kuidas see valmib. Kahvliahvi kokakoolis mõeldakse koos lastega välja mõnusaid menüüsid, katsetatakse isetegemist ja vahetatakse retsepte – nii sai alguse Kahvliahvi kokaraamatute sari. 2018. aastast ilmub "Kahvliahvide" retseptirubriik ka ajakirjas Ema. Merle Liivak ja Hele-Mai Alamaa. Kahvliahvi kokaraamat. Tallinn, Pilgrim, 2015, 255 lk – Apollo raamatukaupluste keti 2015. aasta parim raamat käsiraamatute kategoorias Merle Liivak. Kukesupp. Joonistanud ja kujundanud Moonika Maidre. Tallinn, Pilgrim, 2017, 31 lk Merle Liivak. Lase mind kööki! Kahvliahvi kokaraamat lastele. Fotograaf ja kaasautor Hele-Mai Alamaa. Tallinn, Pilgrim, 2016, 207 lk Hele-Mai Alamaa. Metsaköök. Kaasautor Merle Liivak. Tallinn. Pilgrim, 2017, 271 lk Septembris 2019 hakkas telekanal ETV2 tsüklite kaupa näitama laste teadussarja "Magus molekul", kus teadusköögis toimetavad pereema rollis Merle Liivak ja füüsik Aigar Vaigu koos lastega. Igas saates õpitakse tegema üht rooga, mille valmistamisega võiksid hakkama saada juba 5–10-aastased lapsed. Selle kõrvalt tehakse toiduainetega põnevaid teaduskatseid. Saatesari tunnistati 2020. aasta Eesti parimaks teaduse populariseerijaks kategoorias "Teaduse ja tehnoloogia populariseerimine audio-visuaalse ja elektroonilise meedia abil". 2023. aasta sügishooajal lähevad ETV2 eetrisse juba saatesarja viienda hooaja saated. Seal on Merle Liivak oma saatejuhirolli andnud üle Paula Särekannole. ERR on lubanud, et kõik "Magusa molekuli" saated on tähtajatult järelvaadatavad. Merle Liivak on olnud koos Priit Valknaga tõsielusaate "Väljalend" kaassaatejuht (2005–2006, Kanal 2) ning koos Mart Sanderiga saatesarja "Tantsud tähtedega" (2007, TV3) kaassaatejuht. Koos Priit Valgega on ta olnud TV3 meisterdamissaate "Nurgakivi" kaassaatejuht. Liivak on olnud Raadio 2 hommikuprogrammi "Silmad lahti" kaassaatejuht ning juhtinud 2009. aastal koos Astrid Kannelmäega Raadio 2 suvesaadet "Mokalaat". 2018.–2019. aastal juhtis Merle Liivak koos psühhoterapeut Katrin Saali Sauliga Vikerraadios "Peresaadet". Ta on sage vestluspartner olnud ka Postimehe taskuhäälingu Naistejutud saadetes. 2004 "Sigade revolutsioon" (mängufilm, režissöörid Jaak Kilmi ja René Reinumägi) – Mariann 2007 "Jan Uuspõld läheb Tartusse" (mängufilm, režissöörid Andres Maimik ja Rain Tolk) – VIP-külaline Merle Liivak on teismelisena õppinud Sixtina mannekeenide koolis ning aeg-ajalt poseerinud fotomodellina moe- ja reklaamfotodel. Elavat vastukaja leidis tema kui lapseootel naise aktifoto, mille autor on fotokunstnik Olga Makina. Foto ilmus ajakirja Anne & Stiil 2011. aasta aprillinumbri esikaanel kampaania "Olen ilus, loomulikult!" raames. 11 aastat küpsemana on ta sama ajakirja 2022. aasta oktoobrinumbri kaanel juba kõrge kaelusega džempris, juhatamas sisse looduskosmeetika erinumbri pikemat persoonilugu "Kulutada vähem. Anda rohkem" ning temast kui rõivamodellist tehtud fotosid (fotograaf Kristiin Kõosalu) kampaanias "Olen ilus, looduslikult". Ta on esinenud rõivamodellina moeetendustel, näiteks Stockmanni kaubamaja suvise moehooaja ja Tallinna Moenädala üritustel. Rõivamodellina on ta meelsasti reklaaminud Eesti moeloojate loomingut ning juba 2011. aastal toonitanud: "Eesti fashionista moetrajektooril võiksid alati esindatud olla meie oma brändid nagu Ivo Nikkolo, Monton, Tallinn Dolls, Bastion, Sangar, Mosaic, Besty jt. Teevad nad ju imeilusaid rõivaid ja nende kandmine võiks olla uhkuse asi." Kui Merle Liivak töötas eestikeelse ajakirja Cosmopolitan peatoimetajana, hakati tema eestvõttel alates 2007. aastast Eestis korraldama iga-aastast Cosmo Glämmilaata. Tegu on glamuurse täikaga, kus Eesti avaliku elu tegelastest trenditeadlikud naised toovad välja oma riidekappide lemmikud: rõivad, ehted ja muud aksessuaarid, mis võiksid teisele ringile minnes teha rõõmu kellelegi teisele. Üritusel pakuvad meelelahutust populaarsed Eesti muusikud. Glämmilaada eesmärk on viia kokku naiselik ostukirg ja säästlik mõtlemine. Merle Liivaku väitel olevat Cosmopolitani ajakirja asutaja Helen Gurley Brown teda 2008. aasta märtsis New Yorgis võõrustades lubanud, et sellist üritust hakkavad Eesti Cosmopolitani eeskujul korraldama ka ülejäänud 53 Cosmopolitani toimetust teistes riikides. Ajaleht Eesti Ekspress küsis 2008. aastal paljudelt silmapaistvatelt Eesti naistelt, mida naised tegelikult tahavad. Merle Liivak sedastas siis: „Iseennast pole võimalik ületada. Pühendasin end teadlikult paariks aastaks ainult tööle: mina ei ole hetkel oluline, on ainult töö. Juhtus see, et ma polnudki enam oluline: ma ei näinud sõpru, ei leidnud aega kultuuri ega trenni jaoks, tervis hakkas streikima. Lõpuks siis koitis, et oma füüsilisi, vaimseid ja emotsionaalseid vajadusi ei ole võimalik ajutiselt välja lülitada. Perfektsionism on lühike tee. Parem hoida tervist ja tasakaalu.“ – Merle Liivak (Eesti Ekspress, 06.03.2008) Kui 2023. aasta 25. oktoobril pöördusid 134 Eesti ühiskonnategelast valitsuse poole avaliku kirjaga, milles nõuti veriseks sõjaks paisunud Araabia-Iisraeli konflikti kontekstis Gaza tsiviilelanike inimõiguste eest seismist ning selge seisukoha võtmist Gazas toimuva sõjategevuse lõpetamiseks ja relvarahu sõlmimiseks, oli allakirjutanute seas ka Merle Liivak Praks. Merle Liivak abiellus 1. oktoobril 2021 oma kauaaegse elukaaslase disainer Hannes Praksiga. Neil on pojad Johann (sündinud 2011) ja Kõu (sündinud 2014) ning tütar Lumi (sündinud 2013). Pere lapsed on koduõppel. 2013. aastal kolis pere Tallinnast Viljandi lähistele maale. 2014. aasta sügisest elab pere taas Tallinnas, kuid on ka oma Kalamaja-kodus kanu pidanud. Merle Liivak on alates 2019. aastast Tartu Ülikooli Kliinikumi Lastefondi püsiannetaja, annetus on mõeldud haigete laste raviks. "Päring inforegister.ee andmebaasis". Originaali arhiivikoopia seisuga 26. oktoober 2020. Vaadatud 26. veebruaril 2016. Kadi Lehtmets. Cosmo peatoimetaja Merle Liivak: "Kui endasse usud, on kõik võimalik!" Õhtuleht, 01.11.2004. Kristi Malmberg. Tiina Kruusist saab ajakirja Anne & Stiil uus peatoimetaja Äripäev, 18.10.2012. Jaanika Vilipo. Ajakirja EMA peatoimetaja Merle Liivak: keskkond ei toeta lapsevanemaks olemist Ohtuleht.ee, 24.09.2018. Merle Liivak toob septembris turule uue ajakirja Ohtuleht.ee, 14.08.2018. Galerii uue ajakirja avapidu oli pühendatud kuulsatele emadele Postimees/Elu24, 24.09.2018. Merle Liivak toob septembris turule uue ajakirja Kroonika/Delfi, 14.08.2018. Raadio Elmar. Merle Liivak loob emadele hooajalist abimaterjali: endale aja võtmine on meile kõige suurem väljakutse Postimees/Naine, 10. mai 2022. Kuulata: EMA uuel sagedusel Ajakiri Ema, 11.02.2023. EMA podcast Taskuhäälingu tutvustus ja saated ajakirja Ema kodulehel. Vaadatud 18.11.2023. Merle Liivak Praks: naine, julge küsida tugikeskuselt abi! Postimees / PM Tervis, 20.12.2021. Kahvliahvi kokaraamat Hooandjas. Vaadatud 12.11.2020. Hanna Samoson / ERR. Galerii: Apollo 2015. aasta parimate raamatute auhinnagala ERR Kultuur, 19.02.2016. ETV2 kanalil alustab lastesaade toiduteadusest. ERR Menu, 10.09.2019. Teaduse populariseerija elutööpreemia pälvis Jüri Engelbrecht. ERR Novaator, 13.11.2020. Galerii: "Magus molekul" alustab viiendat hooaega ERR Menu, 22.08.2023. Telesaatesarja "Magus molekul" järelvaadatavad saated koos teemakirjeldustega ETV2 veebilehel. Vaadatud 12.11.2020. Kas mäletad veel? Just need naissaatejuhid on varasemalt “Tantsud tähtedega” saadet vedanud Telekanali TV3 koduleht, 01.09.2022. Helena-Reet Ennet. Hüvasti, “Nurgakivi”! OhMyGossip/Nordenbladet, 27.08.2009. Raadio 2 suvesaade "Mokalaat" ERR Arhiiv, 26.06.2009. "Peresaadet" juhivad sel hooajal Katrin Saali Saul ja Merle Liivak. ERR Menu, 04.10.2018. Stella K. Wadowsky. Merle Liivak: prügikastil on su meigist suva Kroonika/Delfi, 21.11.2008. Urve Vilk. Video: kuidas valmis Anne & Stiili intrigeeriv kaas Äripäev/Sekretär.ee, 01.04.2011. Palju õnne! Merle Liivaku perre sündis tütar Postimees/Elu34, 20.03.2013. Stella K. Wadowsky. Merle Liivak alasti pildist: sõbrannad ütlevad kui ühest suust: julge ja õige otsus Kroonika/Delfi, 01.04.2011. Olen ilus looduslikult! Ajakirja Anne & Stiil looduskosmeetika erinumber portaalis Issuu.com, oktoober 2022. Stockmanni suvehooaeg sai inspiratsiooni filmist “Seks ja linn”! Galerii! Anne & Stiil / Delfi Lood, 07.05.2010. Merle Liivak modellina üles astumisest: ma ei saanud oma suurimale lemmikule ära öelda Anne & Stiil, Delfi Lood, 15.10.2017. Mariliis Palits. Merle Liivak kutsub üles senisest enam kohalikke moebrände toetama Postimees.ee/Naine, 18.08.2011. Merlyn Uusküla. Glämmi ja veel kord glämmi Postimees/Elu24, 12.10.2007. Cosmo glämmilaat toimub Kumus Õhtuleht.ee, 08.09.2011. Katrin Jõgisaar. Merle Liivak usub, et keskkonnateadlik mõttemall aitab inimesel sisemiselt kasvada Bioneer.ee, 09.02.2010. Karilin Engelbrecht. Glämmilaat hullutas naisi Postimees.ee, 17.03.2008. Mida naised tegelikult tahavad? Eesti Ekspress, 06.03.2008. Eesti ühiskonnategelased ⟩ Avalik kiri Gazas sõjategevuse koheseks lõpetamiseks ja relvarahu sõlmimiseks Postimees, 25.10.2023. Mari Peegel. Eesti ühiskonnategelaste hoiakud Lähis-Ida küsimuses lahknevad ERR Uudised, 31.10.2023. Liisa Mugra. Õnnesoovid! Merle Liivak pidas pulmi: ma ei unistanud abielust, aga minus küpses tunne, et see oleks ilus Õhtuleht, 04.10.2021. Jaanika Vilipo. Merle Liivak lahkub ajakirjast Pere ja Kodu: väikese lapse kõrvalt tööd teha on väga keeruline Õhtuleht, 25.06.2018. Annika Poldre. Keeleoskus saab juureravi keele kodumaal Õpetajate Leht, 08.04.2022. Merle Liivak: maal saan ma pühenduda laste kasvatamisele ERR Menu, 11.06.2013. Tiiu Suvi. Madonna kolme lapsega Oma Maitse / Delfi, 28.05.2015. Kelly Kipper. Elu nagu raamatus Järve Keskuse sisustus- ja elustiiliajakiri Idee ja Lahendus. Nr 10, sügis-talv 2019. “Jäta üks asi ostmata” – 2019. aasta põhikampaania Tartu Ülikooli Kliinikumi Lastefondi kodulehel. Vaadatud 18.11.2023. Meestõde ja naisõigus Vestlevad Merle Liivak ja Berk Vaher. Sirp, 5. november 2004 Minu kultuurielamus | Merle Liivak ja "Dissonantsed" Mõtteid Elmo Nüganeni lavastusest Viimsi Artiumis. ETV "OP" / ERR Kultuur, 16. november 2023